SHBA: Ekonomia po del gradualisht nga recesioni
Shpenzimet e konsumatorëve ushqejnë 70 për qind të aktivitetit ekonomik në SHBA por faktorë të tjerë po bëhen pengesë në rrugën e rimëk
Ekonomia amerikane u rrit me ritme më të shpejta se ç’pritej në fund të 2009-s. Por pas 2 muajve të parë të 2010-s, disa analistë po thonë se ky vrull në rimëkëmbje ra. Megjithëse shpenzimet e konsumtorëve u rritën pak në janar, ekonomistja Diane Swonk thotë se shitjet e shtëpive vazhduan të jenë të dobëta: Megjithë shumën deri në 8 mijë dollarë që u kthehen nga taksat amerikanëve që blejnë shtëpi për herë të parë, shitjet e shtëpive ranë për të dytin muaj radhazi. Disa thonë se rreshjet e borës mund të kenë qenë shkaku. Por me rënien e çmimeve, agjentët imobiliarë parashikojnë përmirësime në mars dhe prill. Megjithëse ritmet e prodhimit, që pasqyrojnë kërkesën, u rritën në shkurt, disa ekonomistë thonë se rimëkëmbja nuk do të jetë aq e shpejtë sa pas recesioneve të mëparshme. John Silvia është krye-ekonomist në bankën Wells Fargo: Ritmet e humbjes së vendeve të punës u ngadalësuan vjet, por afro 15 milionë amerikanë janë ende pa punë. Zoti Silvia parashikon përmirësim të gjendjes së shpejti: Amerikanët do të kenë një ide më të mirë për perspektivën ekonomike këtë të premte, kur Departamenti i Punës të nxjerrë raportin e tij mujor për tregun e punës. //ii